### Beslutning

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 15. december 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 8. december 2021.

### Resumé

I budgetforliget 2021 er der afsat midler til etablering og drift af plejehjem til udsatte borgere til udmøntning i 2023. Dette skal ske i et samarbejde mellem Sociale Forhold og Beskæftigelse og Sundhed og Omsorg og med inddragelse af Borgmesterens Afdeling.

Indstillingen beskriver to modeller for udmøntning heraf. Fælles for begge modeller er, at de er geografisk placeret på Tre Ege, og at Sundhed og Omsorg og Sociale Forhold og Beskæftigelse har et fælles ansvar for tilbuddet, som drives efter en driftsaftale med Kirkens Korshær og Røde Kors.

Som tillæg til de to modeller ser Sociale Forhold og Beskæftigelse og Sundhed og Omsorg desuden en mulighed for at flytte og genetablere PitStop i kobling til plejehjem til udsatte borgere og mulighed for samtidig at etablere midlertidige afklaringspladser. Derved skabes tættere sammenhæng, synergi og kvalitet i tilbuddene til udsatte borgere med plejebehov.

Budgetforliget omfatter ikke etablering og drift af afklaringspladserne.

### Indstilling

Det indstilles:

At 1) rådmændene for Sundhed og Omsorg og Sociale Forhold og Beskæftigelse får mandat til at arbejde videre med, hvilken model der skal anvendes, så der i foråret 2022 kan fremsendes en indstilling om etablering af plejehjem til udsatte borgere til Byrådet.

### Sagens forløb

18-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-11-2021 Magistraten

Fremsendes til [adresse] med bemærkning, at Magistraten i mødet den 22. november 2021 anbefaler, at byrådet tiltræder Magistratsafdelingen for Sociale forhold og Beskæftigelses og Magistratsafdelingen for Sundhed og Omsorgs indstilling af 16. november 2021.

Borgmester Jeppe Mathiasen var forhindret i at deltage i sagens behandling.

 [adresse] Aarhus Byråd
Fremsendes til [adresse] og Beskæftigelsesudvalget til behandling i henhold til beslutning i byrådets møde den 2. december 2021.
 08-12-2021 Social- og Beskæftigelsesudvalget

Leonora Bach, Mette Christensen, James Clausen, Peder Petersen, Noah Nissen og George Søndergaard kunne tiltræde indstillingen i overensstemmelse med Magistratens anbefaling.

Richard Rasmussen var forhindret i at deltage i udvalgets behandling af sagen.

 15-12-2021 [adresse]
Tilbagesendes Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 15. december 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 8. december 2021.